Προσήκουσα διαδικασία: νομική φύση και συνέπειες μη τήρησής της κατά τον ΚΠολΔ· ιδίως μετά το ν. 4335/2015
Creators: name: Φερεντίνου, Ευγενία Ιωάννη
Publisher: name: Aristotle University of Thessaloniki
Year: 2018
Subjects: Προσήκουσα διαδικασία
Άμεση εκδίκαση
Αρχή της οικονομίας της δίκης
Appropriate proceedings
Direct litigation
Principle of the judicial economy

description: Η παρούσα διπλωματική εργασία πραγματεύεται τη νομική φύση της «προσήκουσας διαδικασίας» και τις συνέπειες μη τήρησης αυτής κατά τον ΚΠολΔ ιδίως μετά τις τροποποιήσεις που επέφερε ο ν. 4335/2015 στην πρωτοβάθμια διαγνωστική δίκη. Μετά από μια σύντομη ιστορική αναδρομή (§ 1), ακολουθεί η εξέταση της νομικής φύσης της «προσήκουσας διαδικασίας» με παράθεση όλων των απόψεων που έχουν υποστηριχθεί (§ 2). Εν συνεχεία, ο προβληματισμός εξετάζεται υπό το πρίσμα της αρχής της οικονομίας της δίκης (§ 3). Ακολούθως, μετά από μια σύντομη εισαγωγή στo υπό ανάλυση δικονομικό φαινόμενο (§ 4) εξετάζονται ενδελεχώς τα ζητήματα που προκύπτουν κατά την εφαρμογή του άρθρ. 591 § 6 ΚΠολΔ (όπως το τελευταίο ισχύει μετά την τροποποίησή του από το ν. 4335/2015) στη σχέση μεταξύ: (α) των ιδιαίτερων διαδικασιών της αμφισβητούμενης δικαιοδοσίας σε επίπεδο κύριας διαγνωστικής δίκης (§ 5), (β) των διαδικασιών της αμφισβητούμενης δικαιοδοσίας και των ασφαλιστικών μέτρων (§ 6), και (γ) της αμφισβητούμενης και της εκούσιας δικαιοδοσίας (§ 7). Ιδίως, αναλύονται οι παραδοχές και ερμηνευτικές λύσεις του προϊσχύσαντος δικαίου (υπό το άρθρ. 591 § 2 ΚΠολΔ, όπως ίσχυε πριν την τροποποίησή του από το ν. 4335/2015) και εξετάζεται η δυνατότητα υιοθέτησης αυτών και υπό τα ισχύοντα νομοθετικά δεδομένα, ενόψει της ριζικής αναδιάρθρωσης της τακτικής διαδικασίας στον πρώτο βαθμό μετά το ν. 4335/2015. Περαιτέρω, η μελέτη εξετάζει την επίδραση του σφάλματος στην εισαγωγή προς συζήτηση ορισμένου ένδικου βοηθήματος κατ’ εσφαλμένη διαδικασία στο πεδίο των ένδικων μέσων (§§ 8-10).
description: The present thesis deals with the legal nature of the “appropriate proceedings” and the consequences of non-compliance, under the Greek Code of Civil Procedure, especially after the amendments introduced by Law 4335/2015 at the first instance civil trial. Following a brief historical review (§ 1), the thesis examines the legal nature of the “appropriate proceedings”, by citing the theories supported upon this matter (§ 2). Subsequently, the whole questioning is being evaluated under the scope of the principle of the judicial economy (§ 3). Furthermore, after a brief introduction (§ 4), the thesis explores the issues arising from the application of Art. 591 § 6 GCCP (as last amended after Law 4335/2015) concerning the relationship between: (a) the particular proceedings of the disputed jurisdiction at the level of the main proceedings (§ 5), (b) the proceedings of disputed jurisdiction and interim measures (§ 6), and (c) disputed and voluntary jurisdiction (§ 7). Μore specifically, the thesis analyzes the assumptions and interpretive solutions accepted under the previous law (Article 591 § 2 of the Code of Civil Procedure, before its amendment by Law 4335/2015) and examines the possibility of adopting them even now, given the radical restructuring of the ordinary proceedings after Law 4335/2015. Lastly, the study examines in which cases the error on introducing a legal remedy at inappropriate proceedings may establish a ground of appeal and a ground of cassation (§§ 8-10).